Tervetuloa ohjelman pariin.
Tommy ja Karen ovat kuvanneet tämän kymmenosaisen sarjan -
kauniilla saarella Ruotsissa.
Tänään Tommy opettaa kirjastaan "Elämä tekee sen, mitä elämä tekee".
Aiheena on toivon voima ja se, että toivo ei ikinä hylkää meitä.
Karen esittelee helmiä uudesta kirjastaan.
Tänään hän kysyy, oletko joskus ollut energiasyöpön seurassa.
Jokaisen osan lopussa Tommyllä on sana sinulle.
Tämä on Pastori Tommy Liljan seurassa.
Tommy on omistanut elämänsä Jeesuksen seuraamiselle.
Se on antanut hänelle uusia ystäviä ja vienyt hänet hienoihin paikkoihin.
Pääset nyt Tommyn seurassa -
pelastamaan ihmiskaupan uhreja, viemään juutalaisia takaisin Israeliin -
ja järjestämään kokoussarjoja Afrikan ja Aasian maissa.
Elämäsi muuttuu ikihyviksi, kun seuraat Jeesusta Tommyn kanssa.
PASTORI TOMMY LILJAN SEURASSA
Hei! Olen pastori Tommy, Tommy Lilja Ministriesin perustaja ja johtaja.
Olen iloinen saadessani luoda ohjelmasarjan, -
jossa vaimoni Karen ja minä opetamme aiheista, -
joiden uskomme auttavan sinua jokapäiväisessä elämässä.
Tahdomme sinun tietävän, että missä oletkin ja mitä teetkin, -
olet meille aarre. Rakastamme sinua.
Olemme sitoutuneet auttamaan sinua ja Kristus-ruumista -
kaikkialla maailmassa kasvamaan Jeesuksessa.
Tänään puhun toivon voimasta -
ja siitä, miten toivo ei ikinä hylkää meitä.
Myöhemmin tapaatte vaimoni.
Hänellä on sinulle erityistä asiaa.
Ohjelman lopussa kerron salaisuuksia näkymättömästä ulottuvuudesta.
Aloitetaan.
Tänään puhun toivosta. Se on positiivinen aihe.
Opetussarjassa on käsitelty sitä, -
että elämä tekee sen, mitä elämä tekee. Sellaista elämä on.
Elämä on arvaamatonta meille kaikille, -
mutta yksi asia on muuttumaton: -
Jumala on kanssamme kaiken keskellä -
jokapäiväisessä elämässämme ylä- ja alamäkineen -
ja kaikessa siltä väliltä.
Jumala on oma itsensä.
Hän tahtoo, että me kaikki olemme omia itsejämme, -
tulemme Hänen luokseen, nousemme ylös, kun kaadumme, -
ja olemme niitä, joiden Hän tietää meidän pystyvän olemaan.
Meillä jokaisella on tarina kerrottavanamme.
Sellaista elämä on.
On mahtavaa tuntea olevansa täysin elossa.
On palkitsevaa olla uskollinen itselleen -
ja antaa elämän virran viedä mukanaan sen syöksyessä eteenpäin.
Siihen ei kuitenkaan voi suhtautua itsestäänselvyytenä, että niin käy.
Jos sinä ja minä emme ole omia aitoja itsejämme, -
elämä ei ole todellista, -
ei vaikka eläisi todellisuuden keskellä.
Ellet ole oma itsesi, -
on aivan sama, kuka olet, missä olet tai mitä teet.
Silloin ei ole yksinkertaisesti tarttumispintaa.
Tiedän sen, koska olen tavannut ihmisiä, -
jotka ovat uskomattoman rikkaita mutta silti tavattoman onnettomia.
Miksi? Koska he eivät ole omia itsejään.
He piiloutuvat naamion taakse, -
ja näyttävät maailmalle vain tämän naamion.
Mutta olen tavannut kolmannessa maailmassa ihmisiä, -
joilla hädin tuskin on ruokaa päiväksi, -
mutta he ovat köyhyydestään huolimatta onnellisia.
Miksi? Koska he ovat aitoja omia itsejään.
Ainoat vaatteet, jotka he omistavat, ovat heidän yllään.
Kun Jeesus tuli huoneeseeni ja ilmestyi minulle, -
elämästäni eivät yhtäkkiä kadonneet vastoinkäymiset kuin taikaiskusta.
Se ei tarkoittanut, että olisin siitä asti ollut aina onnellinen -
vailla huolen häivää. Ei ollenkaan.
Mutta Jeesus antoi minulle toivon, joka ei ole ikinä hylännyt minua.
Toivo pysyy, niin että silloinkin, kun elämässä on synkkää, on yhä toivoa.
Se ei tarkoita, että olisin aina ymmärtänyt kaiken, mitä tapahtuu.
Itse asiassa olen ollut vihainen Jumalalle ja pettynyt.
Ja joitain asioita ei pysty selittämään muuten kuin sanomalla, -
että elämä tekee sen, mitä elämä tekee. Sellaista elämä on.
Mutta silloin, kun asioille ei löydy selitystä, -
vaikka iltaisin itkisimme itsemme uneen, -
silti toivo elää.
Silloin kun on aikeissa luovuttaa, -
toivo onnistuu yhä valaisemaan pimeyden.
Sen valo ei aina ole kovin kirkas, -
mutta se loistaa kuitenkin.
Toivo auttaa nousemaan vielä vuoteesta.
Toivo muistuttaa asioista, joista olla kiitollinen.
Toivo näyttää, että sinulla on vielä tulevaisuus -
ja että elämässäsi on hieno suunnitelma.
Toivon voima kantaa läpi elämänvaiheiden, -
joissa monet muut olisivat luovuttaneet.
Kun vuodet vierivät, -
usko ja toivo saavat itseluottamuksesi kasvamaan niin, -
että vaikka kävisit läpi epätoivon aikoja, -
uskot, että loppujen lopuksi kaikki järjestyy.
Vaikka olisit tehnyt konkurssin, sairastunut kroonisesti, -
eronnut puolisostasi, jäänyt työttömäksi, -
menettänyt sinulle rakkaan ihmisen tai mitä ikinä onkaan tapahtunut, -
toivo ja usko ylläpitävät itseluottamustasi, -
niin että uskot, että jotenkin kaikki lopulta järjestyy.
Itseluottamuksessa on mahtavaa se, -
että se toivoo ja tietää, että jos antaa ajan tehdä tehtävänsä, -
kaikki kyllä järjestyy.
Siitä hetkestä asti, kun Jeesus tuli elämääni, -
toivoni ja uskoni ovat kasvaneet, samoin itseluottamukseni.
Itseluottamus pystyy myös tasapainottamaan menestystä.
Menestystä voi olla vaikea kestää, -
sillä se voi nostaa esiin ihmisen pahimmat puolet.
On helppo olla välinpitämätön ja koppava.
Toivosta ja uskosta kumpuava itseluottamus -
toimii kuitenkin vastapainona, -
sillä jos on terve itseluottamus, ei tarvitse todistella mitään.
Opetuksen jälkimmäinen osa hetken kuluttua.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Tommy jatkaa opetusta kirjastaan "Elämä tekee sitä, mitä elämä tekee."
Hei taas. Olemme puhuneet aitona olemisesta ja pysymisestä, -
niin ettei teeskentele olevansa jotain muuta kuin on.
Miten pysyä aitona?
Yksi tapa, jolla Jumala auttaa pysymään aitona, on se, -
että Hän riisuu meidät kaikesta, mitä me emme ole.
Se on pitkä prosessi, -
sillä meissä on niin monia kerroksia, joilla peittelemme aitoa itseämme.
Eikä siinä mitään. Jumala tekee työtä hitaasti. Hänellä ei ole kiire.
Hän tuntee parhaat ajoitukset.
Hän antaa ajan tehdä tehtävänsä kaikessa rauhassa.
Kuten Pietarin tapauksessa. Vaikka Jeesus tiesi, että Pietari uppoaisi, -
Hän käski tämän kävellä vetten päällä.
Jeesus tiesi myös, että Pietari kieltäisi Hänet.
Silti Hän salli sen, -
sillä elämän kriiseissä, jotka Pietarissa nousivat, -
kun haava oli parantunut, Pietari oli riisuttu siitä, kuka hän ei ollut, -
ja hänestä tuli se Pietari, joka hän oikeasti oli, -
vieläpä enemmän kuin ennen kriisiä.
Tämä voi kuulostaa ristiriitaiselta, mutta täydellinen epäonnistuminen -
voi olla parasta, mitä sinulle voisi tapahtua.
Se voi olla avain siihen, -
että pystyt saavuttamaan menestyksen, joka vielä odottaa.
Varmista, että toivo ja usko ovat aktiivisia osia elämässäsi.
Se on hyvin tärkeää. Kun kohtaat kriisejä, älä patoa tunteitasi.
Sitten kun aikanaan olet selviytynyt, olet parempi versio itsestäsi.
Maailmassamme monet asiat yrittävät pukea sinua, -
niin kuin muut haluavat sinun olevan.
Informaatiovirta, joka alinomaa pyyhkii ylitsemme, on ovi.
Se on ongelma, jota näen lähes kaikkialla, missä kuljen.
Maailma yrittää tunkeutua mieleemme.
Kaikki haluavat omistaa ajatuksemme ja vaikuttaa meihin.
Ympärillämme on lukematon määrä ärsykkeitä.
Ne kaikki kilpailevat huomiostamme.
Tutkimukseen käytetään valtavia määriä rahaa, -
ja sen ainoa tavoite on saada huomiosi.
Sen ympärille on kehittynyt kokonainen teollisuus, -
että sinusta vaaditaan kuvaa, jonka he haluavat sinun olevan.
Tuloksena on, että itsetuntosi saa kolhun, -
koska et pysty vastaamaan niihin loputtomiin vaatimuksiin.
Piileskelemme photoshopattujen kuvien takana, -
sillä on mahdotonta täyttää kaikki vaatimukset, -
joita vaikutus- ja informaatiotulva välittää.
Ihmisistä tulee yhä pinnallisempia, -
ja ihmisten pahoinvointi lisääntyy.
Monien on vaikeaa löytää omaa itseään.
Elämässä ei ikinä tule hiljaista hetkeä, -
vaan moni asia yrittää saada huomiomme.
Niinpä mielemme ei ikinä ehdi miettiä ja pohtia.
Siksi kysymykseni sinulle tänään on ajankohtainen.
Kuka sinä oikeasti olet?
Vaikuttaako sinuun, mikä sosiaalinen media haluaa sinun olevan?
Oletko heiteltävänä muuttuvien ihanteiden aallokossa, -
jossa sosiaalinen media kertoo, millainen täytyisi olla?
Kuka sinä oikeasti olet?
Yritätkö mukautua toisten ihmisten odotuksiin?
Oletko sinä sinä?
Suurin esikuva, joka meillä voisi koskaan olla, -
ja ainoa sankari, jota meidän tulisi katsoa ylöspäin, on Jeesus.
Jeesus kohtasi ihmiset siellä, missä nämä olivat, -
mitä ikinä kamppailuja he kävivätkään.
Jeesus ei ikinä yrittänyt olla joku muu.
Jeesus oli ekspertti tavallisissa ihmisissä, -
ja me kaikki olemme tavallisia ihmisiä.
Hän näkee sinussa valtavasti potentiaalia, -
ja potentiaalisi voi tulla esiin, kun olet uskollinen itsellesi -
ja sille, keneksi Jumala sinut loi.
Älä siis ole teeskentelijä. Älä yritä olla joku toinen.
Ole oma itsesi.
Meillä kaikilla on uskomattoman hieno tarina, -
sillä meille kaikille elämä tekee sen, mitä elämä tekee. Sitä elämä on.
Elämässä on huippuja ja laaksoja sekä myös kaikkea siltä väliltä.
Mutta tuli mitä tuli, kaiken keskellä Jumala on kanssasi ja puolellasi.
ANNA JEESUKSEN RAKKAUTTA MAAILMALLE -
TOMMY LILJA MINISTRIESIN KANSSA.
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
EN IKINÄ PYSÄHDY
PUHUMME JEESUKSESTA
JEESUKSESTA
JEESUKSESTA, PUHUMME JEESUKSESTA
ANNA JEESUKSEN RAKKAUTTA MAAILMALLE -
TOMMYN JA KARENIN KANSSA.
Seuraavaksi "Hetki Karenin kanssa". Vuosien kokemus terapeuttina -
on opettanut Karenille, miten tärkeää on sisäinen eheytyminen.
Mutta kuka Karen on?
Hän on syntynyt 1970-luvun alussa. Hän toimi aluksi kampaamoyrittäjänä.
Sitten hän opiskeli terapeutiksi.
Elämässä on ollut ylä- ja alamäkiä. Hänen on täytynyt taistella eteenpäin.
Karen oli leskenä pitkään. Hän luuli jo jäävänsä yksin.
Sitten Jumala tutustutti hänet Tommyyn, joka myös oli leski.
Nykyään he ovat naimisissa. Heillä on neljä aikuista lasta.
He elävät Etelä-Ruotsin rannikolla.
Heidän elämänsä päätavoite on viedä Jeesuksen rakkautta maailmalle.
Hei! Olen Karen.
Haluaisin jakaa asioita, joita olen oppinut ammattiterapeuttina.
Tänään tutkimme kielteisiä toimintatapoja, -
jos olet elänyt sellaisen henkilön kanssa, joilla on näitä ongelmia.
Olet silloin saattanut saada haavoja.
Sinua on voitu manipuloida uskomaan, -
että vika on sinussa.
Sinun on pitänyt kantaa raskas taakka, -
sillä joku toinen ei pystynyt kantamaan sitä itse.
Jotkut vievät sinulta onnellisuutesi -
saamalla sinut tuntemaan olosi epäonnistujaksi.
He imevät sinusta kaiken energian, niin että olet väsynyt ja voimaton.
Heidän seurassaan tapahtuu jotain kielteistä, -
sillä he ovat energiasyöppöjä.
Tällaiset suhteet eivät ole vastavuoroisia.
He ottavat enemmän kuin antavat, ja kaava toistaa itseään.
Ihmiset, jotka ryöstävät sinulta energiaasi, -
siirtävät oman syyllisyydentunteensa, häpeänsä ja pahan olon muille.
Energiasyöpöt ovat ovelia.
He manipuloivat ympäristöään saadakseen, mitä he haluavat.
He haluavat ottaa vastaan -
mutta eivät ole ikinä valmiit antamaan mitään takaisin.
Jos he jotain antavat, se ei tule anteliaasti ja ehdottomasti sydämestä.
Energiasyöpöt laskelmoivat lahjansa -
ja antavat vain saadakseen jotain takaisin.
He uskottelevat olevansa ystävällisiä ja hyväntahtoisia, -
mutta heillä on piiloagenda: -
"Jos minä annan sinulle tämän, saan sinulta tuon."
He pelaavat tunteillasi saadakseen oman tahtonsa läpi.
Tämä ei ole mitään muuta kuin emotionaalista kiristystä.
He vievät sinulta elinvoimasi, luovuutesi ja ilosi.
Yksi merkki siitä, että tunnet jonkun energiasyöpön, -
on se, miten reagoit hänen seurassaan.
Kun tällainen ihminen on läsnä, on vaikea olla oma itsensä ja rentoutua.
Saatat pysyä hiljaa, sillä hän ei kuuntele tai vähättelee sinua -
tai sitten vain koet, ettei suhde ole vastavuoroinen.
Mutta älä jää toisten manipuloitavaksi.
Kontrollointi syyllistämällä on energiasyöpön tapa yrittää dominoida.
Se toimii vain, jos annat sen.
Oletko sinä itse energiasyöppö? Kysypä itseltäsi, -
podetko syyllisyyttä, jos sanot tai teet jotakin epäystävällistä, -
ja haluat pyytää anteeksi.
Silloin et ole sellainen, joka vie toisilta energiaa.
Sen sijaan annat energiaa korjaamalla asiat -
ja pyytämällä anteeksi.
Elämä ei ole aina täydellistä tai ristiriidatonta.
On normaalia potea syyllisyyttä vääristä sanoista tai teoista.
Sinun ja energiasyöpön erottaa se, -
että energiasyöppö ei tunne syyllisyyttä.
Sen sijaan hän tulee energiseksi ja iloiseksi muita satuttavista asioista.
Raamatun viisaat sanat tarjoavat jälleen kerran avaimen -
tällaisiin tilanteisiin. Raamattu sanoo: -
"Olkaa veljellisessä rakkaudessa helläsydämiset toisianne kohtaan;
toinen toisenne kunnioittamisessa kilpailkaa keskenänne."
Miten hieno neuvo!
Kaikki voivat hyvin rohkaisevassa ilmapiirissä.
Olet sen arvoinen, ja matkasi alkaa nyt.
Hei taas. Tiedäthän, -
ohjelman loppuosassa -
vaihdan aihetta -
suosikkiaiheeseeni, näkymättömään ulottuvuuteen.
Aloitan tosikertomuksella elämästä.
Kerran luokseni tuli eräs nuori mies.
Näin hänen silmistään, että oli tapahtunut jotain huikeaa.
Hän kertoi tunteneensa asunnossaan kylmän tuulen.
"Kylmän tuulenko?" kysyin.
"Aivan. Huoneessa tuli kylmä ilman syytä."
"Muistathan rukouksen opetuksestasi 'Hengellinen taistelu'?"
"Opetat rukouksen itsensä vapauttamisen puolesta."
Sanoin muistavani. En ollut varma, mihin keskustelu menisi.
Mies sanoi: "Rukous toimii! Rukoilin sen mukaan eilen."
Kuuntelin nuoren miehen selostusta hyvin yllättyneenä.
Hänen vanhempansa olivat muslimimaahanmuuttajia.
Hänellä oli ollut hyvä lapsuus. Hän oli menestynyt koulussa -
ja mennyt naimisiin, ja johti nyt firmaa. Hän oli tullut uskoon.
Hän oli löytänyt verkkosivumme.
Hän oli kiinnostunut "Hengellinen taistelu" -opetuksestani -
ja ostanut sen CD:nä.
Hän kertoi: "Kuuntelin opetusta makuuhuoneessa."
"Vaimoni oli olohuoneessa."
"Mitä tapahtui?" kysyin. Hän vastasi: "Opetus oli tosi hyvä."
"Puhuit okkultismista ja muista uskonnoista -
ja rohkaisit kuulijoita rukoilemaan kanssasi."
"Silloin se tapahtui. Tiedätkö vapautusrukouksen?"
"Tiedän", vastasin. Sitten hän kertoi, -
kuinka huoneen poikki oli puhaltanut tuuli -
ja hänen koko kehonsa oli alkanut täristä hallitsemattomasti, -
kun hän oli lausunut vapautumisrukousta perässäni.
Tuuli alkoi pyöriä hänen ympärillään.
Hänestä tuntui, että hän oli täysin halvaantunut.
Samaan aikaan hän koki, että hänestä lähti jotain.
Häntä alkoi kouristella yhä voimakkaammin.
Hetken aikaa hän heittelehti edestakaisin.
Sitten kaikki alkoi rauhoittua.
Hän rentoutui, ja hänelle tuli ihmeellinen rauha.
Sitten hän sanoi: "Mutta vaimoni reaktio oli kummallinen."
"Kerro", rohkaisin häntä.
"Vaimo huusi olohuoneesta ja käski sulkea parvekkeenoven."
"Miksi hän niin teki?" kysyin.
"Silloin kun aloin täristä ja tunsin kylmän tuulen, -
samanaikaisesti hänkin tunsi kylmän viiman, -
vaikka hän ei nähnyt, mitä minulle tapahtui."
"Asunnossani tuli niin kylmä, että vaimo ihmetteli, -
miksi olin niin kylmänä päivänä avannut parvekkeenoven."
"Mutta minä en ollut avannut ovea."
Sen tapahtuman jälkeen nuoren miehen ja vaimon elämä muuttui.
Vaikka mies oli jo pelastunut, hänessä asui voimia.
Ne olivat niin vahvoja, että kun ne lähtivät, -
vaimo tunsi kylmän puhurin, -
vaikka hän oli aivan eri huoneessa.
Mies teki sen, mitä monet muut eivät ole uskaltaneet tehdä.
Hän lausui vapautumisrukouksen itsensä puolesta.
Joskus pitää uskaltaa tehdä se, mitä kukaan muu ei tee.
Jeesus kertoi kahdesta miehestä.
Ensimmäinen oli mukauttanut koko elämänsä maailman mukaan.
Hän rakensi hiekalle.
Niin tekivät kaikki muutkin.
Se oli paljon helpompaa niin.
Hiekka antoi helposti periksi.
Mutta toinen mies rakensi vuorelle, kalliolle.
Kukaan ei ymmärtänyt, miksi. Useimmat luulivat hänen seonneen.
"Miksei hän vain rakenna taloaan hiekalle kuten muutkin?" he pohtivat.
"Miksei hän tee mukisematta niin kuin me muutkin?"
Ehkä jotkut kysyvät samaa sinusta.
"Mikset valehtele? Mikset lyö takaisin?"
"Mikset petä puolisoasi?"
"Miksi sinun täytyy pitää sanasi? Muutkaan eivät pidä."
"Mikset huijaa raha-asioissa? Pieni filunki ei haittaa."
"Miksi kerrot totuuden? Mikset pysy hiljaa?"
"Mikset tee niin kuin kaikki muutkin? Miksi sinun pitää rakastaa kaikkia?"
"Mikset juo? Miksi autat heitä? He eivät ikinä auttaisi sinua.
"Miksi puhut heille? He vihaavat sinua."
"Mikset paiskaa ovea kiinni, karju, huuda, uhkaile? Miksi? Miksi?"
Voit vastata heille: -
Siksi, että olet uusi luomus Kristuksessa.
Haluatko tietää näkymättömästä ulottuvuudesta lisää?
Kirjassaan "Näkymätön ulottuvuus" Tommy selittää -
yli 25 vuoden kokemuksellaan, miten hengellinen maailma toimii -
ja miten näkymättömät voimat tulevat maailmaamme -
ja vaikuttavat elämäämme, ajatuksiimme ja tekoihimme.
Tommy kertoo ensikosketuksestaan näkymättömään ulottuvuuteen -
ja oivalluksesta, että ne näkevät meidät, mutta me emme näe niitä.
Hän näyttää myös, miten voit vapauttaa itsesi ja läheisesi -
ja elää voittoisasti.
Tommy tarjoaa kirjaa 15 euron erikoishintaan.
Tilaa verkkosivuilta www.tommylilja.org.
Suomennos: Marianne Tenetz